มึน อาหาร-แท็กซี่ ไม่ลดราคาตาม
ดีเซลดิ่งต่ำสุดรอบ 6 ปี 3 เดือน สำรวจแอลพีจีลงแล้ว 15 บ.ต่อถัง,ผู้สื่อข่าวรายงานว่า บริษัท ปตท. จำกัด (มหาชน) ได้ประกาศลดราคาขายปลีกน้ำมันทุกชนิดลง 40 สตางค์ (สต.) ต่อลิตร ยกเว้นแก๊สโซฮอล์ อี 20 ลดลง 20 สต. ต่อลิตร มีผลตั้งแต่วันที่ 8 ส.ค.เป็นต้นไป เนื่องจากค่าการตลาดอยู่ที่ 2 บาทต่อลิตร หลังราคาน้ำมันตลาดโลกลดลงต่อเนื่อง ส่งผลให้ราคาน้ำมันดีเซลอยู่ที่ 22.89 บาทต่อลิตร ต่ำสุดในรอบ 6 ปี 3 เดือน ขณะที่กลุ่มแก๊สโซฮอล์ ราคาปรับลดลงต่ำสุดในรอบ 6 เดือน,ด้านนายทวารัฐ สูตะบุตร ผู้อำนวยการสำนักงานนโยบายและแผนพลังงาน (สนพ.) กล่าวว่า สนพ.ได้ติดตามการปรับลดราคาขายปลีกก๊าซหุงต้ม (แอลพีจี) ทุกกลุ่มผู้ใช้ ลง 1 บาทต่อกิโลกรัม (กก.) หรือ 0.54 บาทต่อลิตร ส่งผลให้ราคาขายปลีกก๊าซหุงต้มลดลง 15 บาทต่อถัง 15 กก.โดยมีผลวันที่ 4 ส.ค.ที่ผ่านมา พบว่า ร้านจำหน่ายก๊าซหุงต้ม และสถานีบริการ (ปั๊ม) แอลพีจีตามจังหวัดต่างๆ ส่วนใหญ่ปรับลดราคาขายปลีกลงแล้ว แต่ยังมีร้านจำหน่ายบางแห่งในพื้นที่ห่างไกลที่มีสต๊อกเก่าค้างอยู่ หากสินค้าตกค้างหมดลง ก็จะต้องจำหน่ายในราคาใหม่ตามมติ กบง.ต่อไป,ขณะที่นายบุญยฤทธิ์ กัลยาณมิตร อธิบดีกรมการค้าภายใน เปิดเผยว่า กรมฯ ได้ติดตามสถานการณ์ราคาสินค้าหลังจากที่ราคาน้ำมันและก๊าซหุงต้มปรับลดลงอย่างต่อเนื่อง โดยเฉพาะราคาน้ำมันที่ ปรับลดลงมาก มีผลทำให้ต้นทุนการผลิตสินค้าลดลง ซึ่งที่ผ่านมา สินค้าที่มีน้ำหนักมากและสินค้าที่เกี่ยวข้องกับน้ำมันกว่า 10 รายการ ได้ปรับลดราคาจำหน่ายลง 5-8% ตามต้นทุนที่ลดลง เช่น ปูนซีเมนต์ เหล็กเส้น กระเบื้อง ถุงพลาสติก และปุ๋ยเคมี เป็นต้น แต่ผลกระทบที่มีต่อราคาอาหาร เช่น ก๋วยเตี๋ยว การปรับลดราคาก๊าซหุงต้มลง 1 บาท ช่วยลดต้นทุนเพียง 5 สต.ต่อชาม เช่นเดียวกับค่าขนส่ง โดยรถแท็กซี่ที่ใช้วันละ 7-8 กก. จะช่วยลดรายจ่ายได้ประมาณ 20 บาท โดยมั่นใจว่าจนถึงสิ้นปีนี้ ราคาสินค้าอุปโภคบริโภคไม่มีรายการใดปรับขึ้นแน่นอน เพราะเศรษฐกิจที่ชะลอตัวและราคาพลังงานที่ลดลง.
ผู้สื่อข่าวรายงานว่า บริษัท ปตท. จำกัด (มหาชน) ได้ประกาศลดราคาขายปลีกน้ำมันทุกชนิดลง 40 สตางค์ (สต.) ต่อลิตร ยกเว้นแก๊สโซฮอล์ อี 20 ลดลง 20 สต. ต่อลิตร มีผลตั้งแต่วันที่ 8 ส.ค.เป็นต้นไป
ทีมข่าวเศรษฐกิจ,น้ำมันลดราคา,ก๊าซหุงต้ม,แอลพีจี,ราคาอาหาร,ลดต้นทุน,ราคาน้ำมัน,ต้นทุนการผลิต,ทวารัฐ สูตะบุตร,ข่าว,ข่าวเศรษฐกิจ,ไทยรัฐฉบับพิมพ์